《和江子玉二首 其二》
宋代·胡宏

白驹皎皎来空谷，希声绝世人难续。异端蜂起乱群风，摆脱敝衣聊一沐。

悠然良夜得酣寝，觉来无欠亦无足。不蹈红尘陌上花，自种青云陇头粟。

呜呼夫子大圣人，七日藜羹食无粥。休争得失等鸡虫，克己乐善充身腹。

风云变化会有时，微吟袖手清溪曲。

作者简介：（1106—1162）宋建宁崇安人，字仁仲，号五峰。胡安国子。幼师杨时、侯仲良，而卒传其父之学。优游衡山下二十余年，张栻师事之。高宗绍兴中，以荫补官，不调。秦桧死，被召，以疾辞。有《知言》、《皇王大纪》、《五峰集》。